ร้าน Little Zoo Cafe อยู่ในโครงการสุโขทัยอเวนิว99 เข้าในตัวโครงการร้านอยู่ซ้ายมือ จะมีป้ายหน้าร้านขนาดใหญ่บอกอยู่ เป็นคาเฟ่ขนาดทาว์นโฮม2ชั้นครึ่ง! ที่เปิดบริการให้กับลูกค้า .... ก่อนเข้าร้านต้องถอดรองเท้าของเราใส่รองเท้าของทางร้านพร้อมทั้งล้างมือฆ่าเชื้อโรคให้สะอาดเพื่อไม่ให้น้องจิ๊งจอกและพ้องเพื่อนติดเชื้อ ... พอเข้าไปในร้านก็จัดหาที่นั่งกันเลย วันที่เราไปได้นั่งชั้นลอยที่อยู่บนห้องของน้องจิ้งจอกพอดี มาถึงก็สั่งของหวานมาทานกัน เมนูที่เป็นเอกลักษณ์ของร้านนี้เลยคือเมนู"Chocolate Truffle Fox" เค้กช็อคโกแลตเสิร์ฟพร้อมวิปปิ้งครีม และไอศกรีมวนิลาตกแต่งด้วยลวดลายจิ้งจอก เห็นแล้วน่ารักมากๆ เค้กช็อคโกแลตขมๆทานคู่กับไอศกรีมโป๊ะด้วยวิปปิ้งครีม รสชาติลงตัวมากๆ ???? เมื่อทานเสร็จเราก็ลงไปเล่นกับน้องจิ้งจอกกัน ~ เมื่อชำระเงินเสร็จเรียบร้อยจะมีเจ้าหน้าที่คอยดูแลและบอกวิธีการจับการเล่นกับน้องจิ้งจอก ถ้ามีคิวอยู่ก็ต่อคิวแปปนึงไม่ช้าก็ถึงคิวเราในการเล่นกับน้องจิ้งจอก ระหว่างรอคิวก็มีสัตว์น่ารักๆอีก2ชนิดที่ความฮอตไม่แพ้เจ้าจิ้งจอกเลยก็คือ เจ้าปอมๆกับนกที่เป็นมิตรกับเรามาก แค่ยื่นนิ้วไปให้ก็เดินมาเกาะที่นิ้วเราแล้ว น่ารักมากๆ เจ้าปอมๆก็เป็นขวัญใจเลย ~ ตัวเล็กๆ2ตัวน่ารักมากๆอยากจะฟัดจริงๆ เมื่อถึงคิวก็ได้เข้าไปเล่นกับจิ้งจอก น้องน่ารักมาก แต่วันที่ไปน้องคงเหนื่อยๆหลับตลอดเลยแต่ไม่เป็นไรแชะภาพและลูบน้องนิดหน่อยพอ ???????? ขึ้นไปชั้น2ก็มีสมาชิกอีกที่เราเจอก็คือ แมวทะเลทราย(ขนาดเท่าลูกเสือย่อมๆเลย) กับแรคคูนตัวอวบๆ แมวทะเลทรายกระโดดมาที่อย่างกับเสือกระโจนแนะ ฮ่าๆ ตัวใหญ่นะเรา ถ่ายรูปพอหอมปากหอมคอก็เป็นอันเสร็จสิ้นการเยือนสวนสัตว์น้อยๆแห่งนี้ .... หากใครชื่นชอบคาเฟ่ที่มีสัตว์น่ารักๆ ขอแนะนำคาเฟ่นี้เป็นอีกหนึ่งความประทับใจนะค่ะ ปล.ค่าอาหารราคาสูงไปนิด ถ้าถูกกว่านี้อีกหน่อยเพอร์เฟกต์มากกก ❤️????????